
KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2023. október 25-i ülésére)


TÁRGY:	POLERECZKINÉ RIMÁR ANDREA HASZONBÉRLETI SZERZŐDÉSÉNEK MEGHOSSZABBÍTÁSA


Polereczkiné Rimár Andrea 6200 Kiskőrös, Délibáb utca 52. szám alatti lakos (a továbbiakban: Kérelmező) a Képviselő-testület 117/2018. számú határozatával haszonbérleti szerződést kötött Kiskőrös Város Önkormányzatával a Kiskőrös 971/9 hrsz-on nyilvántartott 3.7636 m2 alapterületű, legelő és út művelési ágban lévő, a Róna és Délibáb utcák végén található földterület legeltetési célú bérbevétele tárgyában 5 éves időtartamra. A haszonbérleti szerződés 2023. október 31. napjával megszűnik. Kérelmező a fent nevesített terület használati jogának meghosszabbítását kezdeményezte további 5 éves időtartamra. 
Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) önkormányzati rendeletének 27. § (2) bekezdésében foglaltak szerint az önkormányzati vagyon használati, hasznosítási jogának 1 évet meghaladó átengedéséről a Képviselő-testület dönt.
A mező- és erdőgazdasági földek forgalmáról szóló 2013. évi CXXII. törvény 38. § (1) bekezdése értelmében a föld tulajdonosa a föld használatát haszonbérbeadás útján hasznosíthatja.
Kiskőrös Város Önkormányzata (a továbbiakban: Önkormányzat) tulajdonában álló földterületek haszonbérbeadás útján történő hasznosítása az Önkormányzat részére bevételt biztosít, továbbá az érintett földterület kezelése, tisztán tartása részbeni tehermentesítést jelent az önkormányzati feladat ellátása alól.

A fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.


Kiskőrös, 2023. október 16.    

Domonyi László s.k.,
polgármester


HATÁROZAT-TERVEZET


Kiskőrös Város Önkormányzatának Képviselő-testülete

1. egyetért azzal, hogy Kiskőrös Város Önkormányzata a tulajdonában lévő, Kiskőrös 971/9 hrsz-on nyilvántartott 3.7636 m2 alapterületű, legelő és út művelési ágban lévő, természetben a Róna és Délibáb utcák végén található földterület haszonbérbeadás útján történő hasznosítása érdekében Polereczkiné Rimár Andreával a haszonbérleti jogviszony időtartamát a határozat mellékletét képező szerződésben foglalt feltételekkel 2028. október 31. napjáig meghosszabbítsa.

1. felhatalmazza a polgármestert a határozat mellékletét képező haszonbérleti szerződés megkötésére, a használati jog ingatlan-nyilvántartásban történő bejegyeztetésére, valamint a kapcsolódó jognyilatkozatok megtételére.


Felelős:	polgármester
Határidő:	2023. október 31. 
